3. ลักษณะการประกอบธุรกิจ

3.1 ประวัติความเป็นมา

บริษัท ฐิติกร จำกัด (มหาชน) จดทะเบียนก่อตั้งเป็นบริษัทจำกัด เมื่อวันที่ 4 สิงหาคม 2515 โดย
ดร.ชุมพล พรประภา และคุณอโนทัย พรประภา ด้วยทุนจดทะเบียนเริ่มแรก 1 ล้านบาท
โดยมีวัตถุประสงค์หลักเพื่อประกอบธุรกิจให้บริการสินเชื่อเช่าซื้อรถจักรยานยนต์และรถยนต์
ในช่วงเริ่มต้นของการดำเนินกิจการ
บริษัทให้บริการสินเชื่อเช่าซื้อรถจักรยานยนต์แก่ลูกค้ารายย่อยในเขตกรุงเทพและปริมณฑล
และต่อมาได้เพิ่มการให้บริการสินเชื่อเช่าซื้อรถยนต์ในปี 2525

ในปี 2534 บริษัทได้มีการเพิ่มทุนจดทะเบียนและเรียกชำระแล้วเป็น 70 ล้านบาท
เพื่อให้สอดคล้องกับการขยายตัวธุรกิจ

ในปี 2538
บริษัทได้ขยายธุรกิจการให้บริการสินเชื่อเช่าซื้อรถจักรยานยนต์มากขึ้นโดยเข้าถือหุ้นในสัดส่วนร้อยละ
99.99 ของทุนที่ออกและเรียกชำระแล้วของบริษัท ซี.วี.เอ.จำกัด ซึ่งได้เริ่มก่อตั้งในปี 2520
โดยดร.ชุมพล พรประภา และคุณอโนทัย พรประภา
เพื่อดำเนินธุรกิจให้บริการสินเชื่อเช่าซื้อรถจักรยานยนต์ครอบคลุมทั้งในเขตกรุงเทพฯ และปริมณฑล
รวมถึงภาคกลางและภาคตะวันออก

ในปี 2541
บริษัทได้ปรับกลยุทธ์การบริหารงานใหม่เพื่อให้สอดคล้องกับภาวะเศรษฐกิจและลดการทำงานที่ซ้ำซ้อนกับบริษัท
ซี.วี.เอ. จำกัด บริษัทจึงกำหนดนโยบายให้บริษัท ซี.วี.เอ. จำกัด
เน้นการให้บริการสินเชื่อเช่าซื้อรถจักรยานยนต์ในพื้นที่ภาคกลางและภาคตะวันออกเพื่อเปิดตลาดและฐานของลูกค้า
พร้อมกันนั้นได้กำหนดนโยบายให้บริษัทเน้นธุรกิจให้บริการสินเชื่อเช่าซื้อรถจักรยานยนต์ในเขตกรุงเทพฯ
และปริมณฑล

ในปี 2543
บริษัทได้ริเริ่มจัดทำโครงการประกันภัยที่ให้ความคุ้มครองสำหรับการเช่าซื้อรถจักรยานยนต์สำหรับผู้เช่าซื้อทุกราย
เพื่อลดอัตราความเสียหายจากการถูกโจรกรรม การเกิดอุบัติเหตุและการเสียชีวิตของผู้เช่าซื้อ
ซึ่งต่อมาโครงการประกันภัยดังกล่าวได้กลายเป็นมาตรฐานของผู้ประกอบธุรกิจสินเชื่อเช่าซื้อรถจักรยานยนต์

ในเดือนกันยายน 2545
กลุ่มบริษัทได้รับประกาศเกียรติคุณให้เป็นผู้ประกอบธุรกิจที่รักษาสิทธิผู้บริโภคด้านการใช้สัญญาที่เป็นธรรมต่อผู้บริโภค
จากสำนักงานคณะกรรมการคุ้มครองผู้บริโภค สำนักนายกรัฐมนตรี

ในปี 2546 บริษัทได้ปรับโครงสร้างกลุ่ม โดยเข้าถือหุ้นในสัดส่วนร้อยละ 99.99
ของทุนที่ออกและเรียกชำระแล้ว ในบริษัท ชยภาค จำกัด ซึ่งก่อตั้งโดยดร.ชุมพล พรประภา
และคุณอโนทัย พรประภา เพื่อประกอบธุรกิจสินเชื่อเช่าซื้อรถยนต์ในเขตกรุงเทพฯ และปริมณฑล
เพื่อให้บริษัท ชยภาค จำกัด
เป็นบริษัทหลักในการขยายธุรกิจการให้บริการสินเชื่อเช่าซื้อรถยนต์ของกลุ่ม

บริษัทได้ทำการเพิ่มทุนจดทะเบียนจาก 70 ล้านบาท เป็น 500 ล้านบาท
พร้อมกับการแปลงสภาพเป็นบริษัทมหาชนเพื่อเข้าจดทะเบียนในตลาดหลักทรัพย์แห่งประเทศไทย
โดยบริษัทได้รับการอนุมัติจากตลาดหลักทรัพย์แห่งประเทศไทยให้เข้าทำการซื้อขายวันแรก เมื่อวันที่
2 ตุลาคม 2546

ต่อมาในปี 2547 ได้มีการจัดโครงสร้างการประกอบธุรกิจเพื่อลดความซ้ำซ้อนโดยบริษัท ซี.วี.เอ.
จำกัด ได้หยุดการปล่อยสินเชื่อโดยหันมาเน้นในเรื่องของการบริหารติดตามหนี้สินเพียงอย่างเดียว
ส่วนด้านการปล่อยสินเชื่อรถจักรยานยนต์ทั้งหมดอยู่ภายใต้การดำเนินการของบริษัท ฐิติกร จำกัด
(มหาชน) ครอบคลุมทั่วทุกภาคของประเทศไทยและมีการขยายสาขาอย่างต่อเนื่อง จาก 27 สาขา
ณ สิ้นปี 2544 เป็น 78 สาขา ณ สิ้นปี 2554 ครอบคลุม 45 จังหวัดทั่วทุกภาคของประเทศ

ในปี 2548 บริษัทได้ขออนุมัติจากที่ประชุมผู้ถือหุ้นเพื่อออกหุ้นกู้
และได้เริ่มออกหุ้นกู้ครั้งแรกชนิดระบุผู้ถือมูลค่า 745 ล้านบาท โดยขายให้แก่ผู้ลงทุนสถาบัน โดย ณ
สิ้นปี 2554 มีหุ้นกู้รวมทั้งสิ้น 2,150 ล้านบาท

ในปี 2549 บริษัท ทริสเรทติ้ง จำกัด ได้จัดอันดับเครดิตองค์กร ที่ระดับ BBB+
แนวโน้มอันดับเครดิต “คงที่”
ซึ่งสะท้อนถึงสถานะทางการตลาดที่แข็งแกร่งในฐานะผู้นำด้านธุรกิจเช่าซื้อรถจักรยานยนต์
คณะผู้บริหารที่มีประสบการณ์ เครือข่ายสาขาที่กว้างขวาง และมีโครงสร้างเงินทุนที่แข็งแกร่ง
จนกระทั่งในปี 2553 บริษัทได้รับการปรับอันดับเครดิตองค์กรเป็น A- แนวโน้มอันดับเครดิต “คงที่”

ในปี 2550 บริษัทมีการกู้ยืมเงินระยะยาวอัตราดอกเบี้ยคงที่ จากสถาบันการเงิน จำนวน 600
ล้านบาท โดย ณ สิ้นปี 2554 มีเงินกู้ระยะยาวทั้งสิ้นรวม 2,500 ล้านบาท

ปี 2554 บริษัท ฐิติกร จำกัด (มหาชน) ได้เข้าซื้อกิจการของบริษัท เซทเทเลม (ประเทศไทย)
จำกัด โดยถือหุ้นในสัดส่วนร้อยละ 99.99 และเปลี่ยนชื่อเป็น บริษัท ทีเค เด็บท์ เซอร์วิสเซส
จำกัด เพื่อขยายธุรกิจเกี่ยวกับการให้บริการจัดเก็บหนี้

บริษัท ทริสเรทติ้ง จำกัด ได้ทบทวนเครดิตองค์กร และคงอันดับเครดิตที่ระดับ A-
แนวโน้มอันดับเครดิต “คงที่”

ปัจจุบันกลุ่มบริษัท ฐิติกร จำกัด (มหาชน)
เป็นผู้ให้บริการสินเชื่อเช่าซื้อรถจักรยานยนต์รายใหญ่ที่สุดของประเทศไทย
มีส่วนแบ่งการตลาดในเขตกรุงเทพและปริมณฑล 23.39% สูงสุดเป็นอันดับ 1 ต่อเนื่องมา 29 ปี
และยังเป็นผู้ประกอบการสินเชื่อเช่าซื้อที่ได้รับการประกาศเกียรติคุณจาก
สำนักงานคณะกรรมการคุ้มครองผู้บริโภค สำนักนายกรัฐมนตรี
ให้เป็นผู้ประกอบการซึ่งรักษาสิทธิผู้บริโภคด้านสัญญาที่เป็นธรรมต่อผู้บริโภค

2.  ภาพรวมการประกอบธุรกิจของบริษัท

กลุ่มบริษัทประกอบด้วยบริษัท ฐิติกร จำกัด (มหาชน) และบริษัทย่อย ได้แก่ บริษัท ซี.วี.เอ.
จำกัด, บริษัท ทีเค เด็บท์ เซอร์วิสเซส จำกัด และบริษัท ชยภาค จำกัด
ดำเนินธุรกิจหลักโดยให้บริการสินเชื่อเช่าซื้อรถจักรยานยนต์และรถยนต์ ทั้งนี้ ณ สิ้นปี 2554
กลุ่มบริษัทมีสัดส่วนรายได้จากธุรกิจเช่าซื้อรถจักรยานยนต์ : รถยนต์ : รายได้อื่นๆ เท่ากับ 73 :
2 : 25

โครงสร้างกลุ่มบริษัทและการดำเนินงานของกลุ่มบริษัทสามารถแบ่งได้ดังนี้

 เครแ

3.3 โครงสร้างรายได้ของกลุ่มบริษัท

โครงสร้างรายได้ของกลุ่มบริษัท ในปี 2552-2554 สามารถจำแนกได้ดังนี้

+----------------------+-------+------+----+------+----+------+----+
| กลุ่มธุรกิจ/ ดำเนินการโดย | %     | งบก  |    | งบก  |    | งบก  |    |
|                      | กา    | ารเง |    | ารเง |    | ารเง |    |
|                      | รถือหุ้น | ินรวม |    | ินรวม |    | ินรวม |    |
|                      |       |      |    |      |    |      |    |
|                      | ขอ    | 2554 |    | 2553 |    | 2552 |    |
|                      | งบริษัท |      |    |      |    |      |    |
+----------------------+-------+------+----+------+----+------+----+
|                      |       | ล้า   | %  | ล้า   | %  | ล้า   | %  |
|                      |       | นบาท |    | นบาท |    | นบาท |    |
+----------------------+-------+------+----+------+----+------+----+
| 1.                   |       |      |    |      |    |      |    |
| ธุรกิจให้ส              |       |      |    |      |    |      |    |
| ินเชื่อเช่าซื้อรถจักรยานยนต์ |       |      |    |      |    |      |    |
+----------------------+-------+------+----+------+----+------+----+
|   บริษัท ฐิติกร จำกัด     |       |      |    |      |    |      |    |
|   (มหาชน)            |       |      |    |      |    |      |    |
+----------------------+-------+------+----+------+----+------+----+
|   บริษัท ซี.วี.เอ. จำกัด  | 99.99 |      |    |      |    |      |    |
+----------------------+-------+------+----+------+----+------+----+
| รวมรายได้             |       | 2,4  | 72 | 2,1  | 73 | 1,9  | 70 |
|                      |       | 44.8 | .6 | 12.8 | .4 | 02.5 | .9 |
+----------------------+-------+------+----+------+----+------+----+
| 2.                   |       |      |    |      |    |      |    |
| ธ                    |       |      |    |      |    |      |    |
| ุรกิจให้สินเชื่อเช่าซื้อรถยนต์ |       |      |    |      |    |      |    |
+----------------------+-------+------+----+------+----+------+----+
|   บริษัท ฐิติกร จำกัด     |       |      |    |      |    |      |    |
|   (มหาชน)            |       |      |    |      |    |      |    |
+----------------------+-------+------+----+------+----+------+----+
|   บริษัท ชยภาค จำกัด    | 99.99 |      |    |      |    |      |    |
+----------------------+-------+------+----+------+----+------+----+
| รวมรายได้             |       | 83.5 | 2  | 81.4 | 2  | 57.0 | 2  |
|                      |       |      | .5 |      | .8 |      | .1 |
+----------------------+-------+------+----+------+----+------+----+
| 3. รายได้อื่นๆ          |       |      |    |      |    |      |    |
+----------------------+-------+------+----+------+----+------+----+
| ขายสินค้า              |       | 1    | 3  |      |    |      |    |
|                      |       | 23.1 | .7 |      |    |      |    |
+----------------------+-------+------+----+------+----+------+----+
| รายได้ค่าธรรมเนียม      |       | 35.5 | 1  | 30.6 | 1  | 28.1 | 1  |
|                      |       |      | .1 |      | .1 |      | .0 |
+----------------------+-------+------+----+------+----+------+----+
| หนี้สูญรับคืน             |       | 3    | 9  | 3    | 10 | 2    | 10 |
|                      |       | 26.8 | .7 | 09.9 | .8 | 90.9 | .8 |
+----------------------+-------+------+----+------+----+------+----+
|   อื่นๆ                |       | 3    | 10 | 3    | 11 | 4    | 15 |
|                      |       | 55.8 | .5 | 44.6 | .9 | 03.4 | .0 |
+----------------------+-------+------+----+------+----+------+----+
| รวมรายได้อื่นๆ          |       | 8    | 25 | 6    | 23 | 7    | 26 |
|                      |       | 41.2 | .0 | 85.1 | .8 | 22.4 | .9 |
+----------------------+-------+------+----+------+----+------+----+
| รวมรายได้             |       | 3,3  | 1  | 2,8  | 1  | 2,6  | 1  |
|                      |       | 69.6 | 00 | 79.3 | 00 | 81.9 | 00 |
|                      |       |      | .0 |      | .0 |      | .0 |
+----------------------+-------+------+----+------+----+------+----+

3.4 เป้าหมายการดำเนินธุรกิจ

บริษัทยังคงมุ่งเน้นในธุรกิจการให้บริการสินเชื่อเช่าซื้อรถจักรยานยนต์ ซึ่งบริษัทมีความรู้ความชำนาญ
โดยตั้งเป้าหมายขยายขอบเขตพื้นที่การให้บริการออกไปนอกเขตกรุงเทพฯและปริมณฑล
โดยจะขยายสาขาให้ครอบคลุมพื้นที่จังหวัดใหญ่ในแต่ละภูมิภาคของประเทศไทย
สำหรับธุรกิจการให้บริการสินเชื่อเช่าซื้อรถยนต์บริษัทจะพิจารณาตามภาวะตลาดและการแข่งขัน
โดยเฉพาะอย่างยิ่งอัตราผลตอบแทนและความเสี่ยง
โดยมุ่งเน้นให้บริการในเขตกรุงเทพและปริมณฑล
เพื่อง่ายต่อการบริหารจัดการและควบคุมต้นทุนในการดำเนินการ

อนึ่ง บริษัทให้ความสำคัญกับคุณภาพของสินเชื่อและอัตราผลตอบแทนทางธุรกิจเป็นหลัก
โดยที่การเติบโตขยายสินเชื่อของบริษัทยังคงต้องอยู่ภายใต้การบริหารความเสี่ยงที่รัดกุมและควบคุมได้
ไม่ว่าจะเป็นการคัดคุณภาพของลูกค้าอย่างเข้มงวดตามมาตรฐาน รวมทั้งการตั้งสำรองฯ
อย่างเพียงพอ เพื่อคงไว้ซึ่งผลตอบแทนที่ดีและยั่งยืนแก่ผู้ถือหุ้นทุกราย นอกจากนี้ คณะกรรมการบริษัท
กรรมการอิสระ
รวมทั้งผู้บริหารในทุกระดับได้ตระหนักและมุ่งเน้นในหลักธรรมาภิบาลที่ดีและหลักการกำกับดูแลกิจการที่ดี
(Good Corporate Governance) ในการกำหนดนโยบายและแนวทางในการปฏิบัติงาน
เพื่อให้บริษัทสามารถสร้างผลตอบแทนที่ดีและยั่งยืนแก่ผู้ถือหุ้นทุกราย
ในส่วนของการเปิดเผยข้อมูลและชี้แจงข้อมูลที่จำเป็นและเพียงพอของบริษัทแก่นักลงทุนสถาบัน
นักวิเคราะห์และผู้ถือหุ้นทั่วไป ผู้บริหารระดับสูงได้ถือเป็นภารกิจที่สำคัญ
เพื่อเสริมสร้างความเข้าใจถึงฐานะและประสิทธิภาพในการดำเนินงานของบริษัทได้อย่างถูกต้องและเท่าเทียมกัน